CELEX: 32021R1369
Language: ga
Date: 2021-08-06 00:00:00
Title: Rialachán Cur Chun Feidhme (AE) 2021/1369 ón gCoimisiún an 6 Lúnasa 2021 maidir le haicmiú earraí áirithe san Ainmníocht Chomhcheangailte

17.8.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 294/8
               
            
         RIALACHÁN CUR CHUN FEIDHME (AE) 2021/1369 ÓN gCOIMISIÚN
         an 6 Lúnasa 2021
         maidir le haicmiú earraí áirithe san Ainmníocht Chomhcheangailte
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (1), agus go háirithe Airteagal 57(4) agus Airteagal 58(2) de,
         De bharr an mhéid seo a leanas:
         
                     (1)
                  
                  
                     Chun a áirithiú go gcuirtear an Ainmníocht Chomhcheangailte atá i gceangal le Rialachán (CEE) Uimh. 2658/87 ón gComhairle (2) i bhfeidhm go haonfhoirmeach, is gá bearta a ghlacadh maidir le haicmiú na n-earraí dá dtagraítear san Iarscríbhinn a ghabhann leis an Rialachán seo.
                  
               
                     (2)
                  
                  
                     Le Rialachán (CEE) Uimh. 2658/87, leagadh síos na rialacha ginearálta maidir le léirmhíniú na hAinmníochta Comhcheangailte. Tá feidhm ag na rialacha sin freisin maidir le haon ainmníocht eile atá bunaithe go hiomlán uirthi nó a bhfuil cuid di bunaithe uirthi nó a chuireann aon fhoroinn bhreise léi agus a bhunaítear le forálacha sonracha de chuid an Aontais, d’fhonn bearta taraife agus bearta eile i ndáil le trádáil in earraí a chur i bhfeidhm.
                  
               
                     (3)
                  
                  
                     De bhun na rialacha ginearálta sin, na hearraí a bhfuil tuairisc orthu i gcolún (1) den tábla a leagtar amach san Iarscríbhinn, is earraí iad ba cheart a aicmiú faoin gcód AC a luaitear i gcolún (2), de bhua na gcúiseanna a leagtar amach i gcolún (3) den tábla sin.
                  
               
                     (4)
                  
                  
                     Maidir le faisnéis taraife cheangailteach arna heisiúint i leith na n-earraí a bhaineann leis an Rialachán seo, ar faisnéis í nach bhfuil i gcomhréir leis an Rialachán seo, is iomchuí a fhoráil go bhféadfaidh an sealbhóir, ar feadh tréimhse áirithe, leanúint air ag agairt na faisnéise sin i gcomhréir le hAirteagal 34(9) de Rialachán (AE) Uimh. 952/2013. Is tréimhse 3 mhí ba cheart a bheith sa tréimhse sin.
                  
               
                     (5)
                  
                  
                     Na bearta dá bhforáiltear sa Rialachán seo, is bearta iad atá i gcomhréir le tuairim an Choiste um an gCód Custaim,
                  
               TAR ÉIS AN RIALACHÁN SEO A GHLACADH:
         
            Airteagal 1
            Na hearraí a bhfuil tuairisc orthu i gcolún (1) den tábla a leagtar amach san Iarscríbhinn, aicmeofar iad faoi chuimsiú na hAinmníochta Comhcheangailte faoin gcód AC a luaitear i gcolún (2) den tábla sin.
         
         
            Airteagal 2
            Faisnéis taraife cheangailteach nach bhfuil i gcomhréir leis an Rialachán seo, féadfar í a agairt fós i gcomhréir le hAirteagal 34(9) de Rialachán (AE) Uimh. 952/2013 go ceann tréimhse 3 mhí ó dháta theacht i bhfeidhm an Rialacháin seo.
         
         
            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 6 Lúnasa 2021.
            
               
                  Thar ceann an Choimisiúin
               
               Gerassimos THOMAS
               
                  An tArd-Stiúrthóir
               
               
                  Ard-Stiúrthóireacht an Chánachais agus an Aontais Custaim
               
            
         
         
            (1)  IO L 269, 10.10.2013, lch. 1.
         
            (2)  Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).
      
      
         
            IARSCRÍBHINN
            
                        Tuairisc ar na hearraí
                     
                     
                        Aicmiú (Cód AC)
                     
                     
                        Cúiseanna
                     
                  
                        (1)
                     
                     
                        (2)
                     
                     
                        (3)
                     
                  
                        Téip atá déanta d’fhabraic teicstíle leaistí, í tuairim is 5 cm ar leithead, í clúdaithe ar thaobh amháin le hábhar greamaitheach atá déanta de rubar sintéiseach, agus meáchan nach mó ná 1 500  g/m2 inti.
                        Téip is ea í atá rollta mórthimpeall ar fheadán taca agus cuirtear ar fáil í i mboscaí cairtchláir ina gcuimsítear 16 rolla nó 24 rolla, agus trastomhas tuairim is 7,5 cm i ngach ceann. Ní hann d’aon tásc ar an bpacáistiú gur chun críoch míochaine iad na téipeanna.
                        Cuirtear i láthair í mar théip arb é úsáid atá beartaithe di na hailt a chosaint le linn gníomhaíochtaí spóirt.
                        Féach na híomhánna  (*1)
                        
                     
                     
                        5906 10 00 
                     
                     
                        Is le rialacha ginearálta 1 agus 6 maidir le léirmhíniú na hAinmníochta Comhcheangailte, le nóta 4(a) a ghabhann le Caibidil 59 agus le foclaíocht chóid AC 5906  agus 5906 10 00  a chinntear an t-aicmiú.
                        Níl an t-earra tuilithe ná brataithe le substaintí cógaisíochta. Ina theannta sin, níl aon saintréith oibiachtúil aige a thabharfadh le tuiscint gur saindearadh é chun críoch míochaine, máinliachta, déidliachta nó tréidliachta. Ina theannta sin, ní hann d’aon tásc ar an bpacáistiú gur le haghaidh úsáid mhíochaine é. Dá bhrí sin, eisiatar an t-earra ó aicmiú faoi cheannteideal 3005  (féach freisin Nótaí Míniúcháin an Chórais Chomhchuibhithe a ghabhann le ceannteideal 3005 , an tríú mír). Dá thoradh sin, is de réir an ábhair as a bhfuil sé déanta atá sé le haicmiú.
                        Dá bhrí sin, is faoi chód AC 5906 10 00 , mar théip ghreamaitheach nach bhfuil níos mó ná 20 cm ar leithead, atá an t-earra le haicmiú.
                     
                  
               
            
               (*1)  Is le faisnéis a thabhairt, agus lena aghaidh sin amháin, atá na híomhánna ann.